રાધાને છોડીને ગયેલા કૃષ્ણ શરાબમાં ડૂબી જઈ શક્યા હોત, સીતાને રાવણ ઉપાડી ગયો એ પછી વિરહમાં પડી ગયેલા રામ શરાબને આશરે જઈ શક્યા હોત, દ્યુતમાં હારી ગયેલા યુધિષ્ઠિર અને અર્જુન વનવાસના દિવસો દરમિયાન પીને ચકચૂર થઈને પડી રહી શક્યા હોત, દ્રુપદથી તરછોડાયેલા દ્રોણ, પિતાને ખાતર બ્રહ્મચર્યની પ્રતિજ્ઞા લીધેલા ભીષ્મ જેવા કેટલાય લોકો પોતાના નસીબની, નિયતિની કે પોતાની સાથે થયેલા અન્યાયની ફરિયાદ શરાબ કે વ્યસનમાં ડૂબીને કરી શક્યા હોત.